recursal/SuperWikiNEXT-32B huggingface dataset:
புத்தநாத்து கோயில்
**புத்தநாத்து கோயில்** (*Buddhanath Temple*) இந்தியாவின் ஒடிசா மாநிலத்தில் அமைந்துள்ளது. 12 ஆம் நூற்றாண்டைச் சேர்ந்த புத்தநாத் கோயில் சிவனுக்காக அர்ப்பணிக்கப்பட்ட ஓர் இந்துக் கோயிலாகும். புவனேசுவரம் நகரத்திலிருந்து சுமார் 22 கிமீ (14 மைல்) தொலைவில் உள்ள பாலிபட்னா தொகுதியில் உள்ள கரேடி பஞ்சனா என்ற கடற்கரை கிராமத்தில் இக்கோயில் உள்ளது. புவனேசுவரத்திலிருந்து து கோயிலை அடைவது எளிதாகும். சோமவன்சி வம்சத்தைச் சேர்ந்த சோடகங்கா தேவ் என்பவரால் புத்தநாத்து கோயில் கட்டப்பட்டதாகக் கூறப்படுகிறது. இக்கோயில் தாந்த்ரீக கொள்கைகளின் அடிப்படையில் கட்டப்பட்டுள்ளது. கடலுக்கு அருகாமையில் இருப்பதால், உப்பு நிறைந்த காற்றினால் கற்கள் அரிக்கப்பட்டு கோயிலின் சிதைவு துரிதப்படுத்துகிறது. 14 ஆவது நிதிக்குழுவின் நிதியில் சமீபத்தில் கோயில் புதுப்பிக்கப்பட்டது.

மேற்கோள்கள்
-----------

1. ↑  Barik, Bibhuti (2 September 2013). "Budhanath's tantric connection". *The Telegraph*.. பார்த்த நாள்: 10 November 2015.
2. ↑  "Budhanath Temple - A 11th century [sic] #Heritage #Temple by King Chodaganga Dev of Somvanshi dynasty Near #Bhubaneswar , #Odisha #Travel #Tourism" (in en). 26 May 2015. .
3. ↑  "FIN COM MEMBERS VISIT BUDHANATH TEMPLE". The Pioneer. 11 December 2013.. பார்த்த நாள்: 10 November 2015.
**செங்கிலாகம் அருள்மிகு பத்ரேசுவரி அம்மன் ஆலயம்** குமரி மாவட்டத்தின் மேற்கு திசையில் விளவன்கோடு வட்டத்தில் அமைந்துள்ள அதங்கோட்டில் செங்கிலாகம் என்னும் இடத்தில் அமைந்துள்ளது. சுமார் ஐநூறு ஆண்டுகள் பழமையானது இவ்வாலயம். பழைய கோவில் 1992-இல் ஏற்பட்ட வெள்ளப்பெருக்கில் அழிந்ததையடுத்து கட்டப்பட்ட புதுக்கோவில் தான் இப்போது உள்ளது. இக்கோயில் "செங்கிலாகம் குடும்பத்தாருக்கு" சொந்தமானது.

இக்கோயிலில் பத்ரேசுவரி அம்மன், குலசாவு, இசக்கியம்மன் மற்றும் நாகரக்சி ஆகியோருக்கு தனி சன்னதிகள் உள்ளன. இக்கோவில் குலதெய்வ வழிபாட்டு மரபைச் சார்ந்தது.

அமைவிடம்
--------

கன்னியாகுமரி மாவட்டத்தில் நாகர்கோயில்-திருவனந்தபுரம் தேசிய நெடுஞ்சாலையில் அமைந்துள்ள குழித்துறைக்கு மேற்கே அதங்கோட்டில் செங்கிலாகம் என்னும் இடத்தில் அமைந்துள்ளது. இவ்வாலயம் சுமார் ஐநூறு ஆண்டுகள் பழமையானது.

தல வரலாறு
---------

செங்கிலாகம் குடும்பத்தாரின் தற்போதைய தலைமுறைக்கு பதினான்கு தலைமுறைக்கு முன்னால் செங்கிலாகம் குடும்பத்தை சேர்ந்த பெரியோர்கள் தேங்காப்பட்டணம் அருகே உள்ள குஞ்சாகோடு என்னும் இடத்தில் வாழ்ந்து வந்தனர். அப்போது அங்கு பரவிய காலரா நோய்க்கு பயந்து நதிக்கரை பகுதியான செங்கிலாகத்தில் வந்து குடியேறி அவ்விடத்தில் கோயில் அமைத்து பத்ரேஸ்வரி அம்மனை குலதெய்வமாக வழிபட ஆரம்பித்தனர். அந்நாட்களில் திருவிழாவின் போது செங்கிலாகம் குடும்பத்தை சேர்ந்த பெரியோர்கள் கோயிலுக்கு சொந்தமான வில்லையும், குடத்தையும் பயன்படுத்தி வில்லுப்பாட்டு பாடுவார்கள். தொடக்கத்தில் அருள்மிகு பத்ரேஸ்வரி அம்மன், குலசாவு, இசக்கியம்மன் ஆகியோருக்கு மட்டும் சன்னதிகள் இருந்தது. தற்போது கணபதி, சாஸ்தா, சிவன், நகரக்சி ஆகியோர் உப தெய்வங்களாகவும் மல்லன் கருங்காலி வாதை, பூதத்தான், மந்திர மூர்த்தி, கன்னி ஆகியோர் சிறு தெய்வங்களாகவும் உள்ளனர்.

திருவிழா
--------

ஆண்டுதோறும் சித்திரை மாதம்பௌர்ணமி தினத்தில் மூன்று நாட்கள் விழா எடுப்பது வழக்கமாக உள்ளது. முதல் நாள் திருவிழாவின் பொது கணபதி ஹோமம், சுத்தி கலச பூஜை ஆகியவை நடைபெறுகின்றன. இரண்டாம் நாள் திருவிழாவின் போது சிறப்பு நாதஸ்வர கச்சேரி, வில்லிசை ஆகியவை நடைபெறுகின்றன. நள்ளிரவு பெரிய படுக்கை மற்றும் பூப்படையல் ஆகியவை நடைபெறும். மூன்றாம் நாள் திருவிழாவில் பூப்படை மற்றும் மஞ்சள்பால் நீராட்டு ஆகியவை சிறப்பு வாய்ந்தது ஆகும்.
**இப்ராகிம் பின் அப்துல்லா மஸ்கதி** (Ibrahim Bin Abdullah Masqati) (1930-2015) ஒரு இந்திய அரசியல்வாதி ஆவார். இவர் ஆந்திர பிரதேச சட்டப் பேரவை உறுப்பினராக பணியாற்றினார். யாகுத்புரா சட்டமன்றத் தொகுதியில், 1985 இல் சுயேச்சை வேட்பாளராகவும், 1989 இல் அகில இந்திய மஜ்லிஸ்-இ-இத்தேஹாதுல் முஸ்லிமீன் வேட்பாளராகவும் இரண்டு முறை தேர்ந்தெடுக்கப்பட்டார்.   பின்னர் 2002 இல் தெலுங்கு தேசம் கட்சியில் சேர்ந்தார்.  2006 முதல் 2012 வரை ஆந்திரப் பிரதேச சட்ட மேலவை உறுப்பினராக பணியாற்றினார்.  2002 முதல் உருது கழகத்தின் தலைவராக இருந்து தான் இறக்கும் வரை பணியாற்றினார். 

இவர் ஆகஸ்ட் 25, 2015 அன்று இறந்தார்

மேற்கோள்கள்
-----------


1. ↑  "MIM, Congress woo Masqati family". .
2. ↑  "MIM trains its guns on Masqati". .
3. ↑  "TDP leaders manipulated Majlis defections". .
4. ↑  "Ibrahim Bin Abdullah Masquati(TDP):(ELECTED BY MLAS) - Affidavit Information of Candidate:". .
5. ↑  "Former TDP Legislator Masqati Dead". .
6. ↑  "TD leader Masqati dead" (in en-IN). *The Hindu*. 2015-08-24. பன்னாட்டுத் தர தொடர் எண்:0971-751X. .
**சிறீமான் பிரபுல்லா கோசுவாமி (Sriman Prafulla Goswami) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு** பிப்ரவரி மாதம் 2 ஆம் தேதியன்று இவர் பிறந்தார். இந்திய மாநிலமான அசாமைச் சேர்ந்த இவர் இந்திய தேசியக் காங்கிரசு கட்சியில் உறுப்பினராக இருந்தார். 1952-57, 1957-62 மற்றும் 1962-67 ஆண்டுகளில் அசாம் சட்டமன்ற உறுப்பினராக இருந்தார். 

மாநிலங்களவையில், இவர் 1967-72 மற்றும் 1974-80 காலத்தில் அசாம் மாநிலத்தை மநிலங்களவை உறுப்பினராகப் பிரதிநிதித்துவப்படுத்தினார். 

1972 மற்றும் 1974 ஆம் ஆண்டுகளுக்கு இடையில் இந்திய எண்ணெய் நிறுவனத்தின் தலைவராகவும் பணியாற்றினார்.. 2006 ஆம் ஆண்டு சூன் மாதம் 27 ஆம் தேதியன்று கவுகாத்தியில் தனது 96 ஆவது வயதில் காலமானார். இவருக்கு உஷா என்ற மனைவியும் ஆறு குழந்தைகளும் இருந்தனர்: இவர்களில் நான்கு பேர் மகன்கள் மற்றும் இரண்டு பே மகள்கள் ஆவர்..

மேற்கோள்கள்
-----------

1. ↑   *The Indian And Pakistan Year Book And Who's Who 1950*.. பார்த்த நாள்: 22 February 2018.
2. ↑  "Assam Assembly Election 1962". .
3. ↑  "Rajya Sabha Members Biographical Sketcheds 1952–2003". Rajya Sabha Secretariat New Delhi.. பார்த்த நாள்: 27 October 2017.
4. ↑  "Sriman Prafulla Foswami No More".. பார்த்த நாள்: 27 October 2017.
**சிறீ சுதர்சன் ஆகரபு** (**Shri Sudarshan Akarapu**)(5 மார்ச் 1954 - 20 ஜூலை 2011)  தெலுங்கு தேசம் கட்சியைச் சேர்ந்த இந்திய அரசியல்வாதி ஆவார். இவர் முன்னாள் ராஜ்யசபா உறுப்பினராகவும், முன்னாள் சட்டமன்ற உறுப்பினராகவும், தெலுங்கு தேசம் கட்சியின் துணைத் தலைவராகவும் இருந்தார்.  20 ஜூலை 2011 அன்று ஹைதராபாத்தில் உள்ள ஒரு தனியார் மருத்துவமனையில் பாரிய மாரடைப்பால் இறந்தார்.

ஆரம்ப கால வாழ்க்கை
------------------

சுதர்சன் இந்தியாவின் தெலுங்கானாவில் உள்ள நல்கொண்டா மாவட்டத்தில் உள்ள சூர்யாபேட்டையில் பிறந்தார். இவருக்கு மூன்று மகள்கள் மற்றும் ஒரு மகன் உள்ளனர்.

அரசியல் வாழ்க்கை
----------------

முதலில் சோசலிச சித்தாந்தத்துடன் இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். இவர் 1989 மற்றும் 1994 இல் சூர்யபேட்டை சட்டமன்றத் தொகுதியிலிருந்து உறுப்பினராக இரண்டு முறைத் தேர்ந்தெடுக்கப்பட்டார். மேலும் 1997 முதல் 1999 வரை ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகவும் பணியாற்றினார். சுதர்சன் 2002 முதல் 2008 வரை மாநிலங்களவை எம்.பி.யாக இருந்தார் மற்றும் முழு ஆறு ஆண்டுகள் பதவி வகித்தார். நாடாளுமன்ற உறுப்பினராக இருந்தபோது, பல்வேறு நாடாளுமன்ற நிலைக்குழுக்களில் உறுப்பினராகவும் பணியாற்றினார்.

மேற்கோள்கள்
-----------



1. ↑  TDP Leader Sudarshan dies of cardiac arrest Indian Express 21 July 2011.
2. ↑  Profile on Rajya Sabha website பரணிடப்பட்டது 30 செப்டம்பர் 2007 at the வந்தவழி இயந்திரம்
3. ↑  Former TDP MP dead The Hindu 21 July 2011
4. ↑  TDP leader Sudarshan Akarapu passes away DNA India 20 July 2011
ஆசியச் சமூகக் கட்டிடம். ஏப்ரல் 2013.
**ஆசியச் சமூகம்** (*Asiatic Society*) சனவரி 1, 1784இல் *வில்லியம் ஜோன்சால்* நிறுவப்பட்டது; பிரித்தானிய இந்தியாவின் அப்போதையத் தலைநகராக விளங்கிய கொல்கத்தாவில் இருந்த வில்லியம் கோட்டையில் உச்சநீதிமன்றத்தின் தலைமை நீதிபதியாக விளங்கிய *இராபர்ட் சாம்பர்சு* தலைமையில் நடந்த கூட்டத்தில் கிழக்கத்திய பண்பாட்டுக் கூறுகளை ஆய்ந்தறியும் நோக்குடன் இது நிறுவப்பட்டது. 

1832இல் இதன் பெயர் "வங்காளத்தின் ஆசியச் சமூகம்" (Asiatic Society of Bengal) எனப் பெயர் மாற்றப்பட்டது; மீண்டும் 1936இல் இது "வங்காளத்தின் அரச ஆசியச் சமூகம்" எனவும் இறுதியாக சூலை 1, 1951இல் தற்போதுள்ளவாறு *ஆசியச் சமூகம்* என்றும் மாற்றப்பட்டது. இச்சமூகம் கொல்கத்தாவின் பார்க் சாலையில் அமைந்துள்ள இதன் கட்டிடத்தில் உள்ளது. 1808இல் இக்கட்டிடத்திற்கு இடம் பெயர்ந்தது. 1823இல் உருவான கொல்கத்தா மருத்துவ இயற்பியல் சமூகம் தனது அனைத்துக் கூட்டங்களையும் இங்குதான் நடத்துகின்றது.

வெளி இணைப்புகள்
---------------

* அதிகாரப்பூர்வ இணையதளம்
* "Asiatic Society", *Banglapedia.* On Line.
* "Asiatic Society of Bengal", Scholarly Societies Project. பரணிடப்பட்டது 2011-06-07 at the வந்தவழி இயந்திரம்
* Scanned volumes of the Journal of the Asiatic Society
**நரசிங்க மிஸ்ரா** (ஒடியா : ନରସିଂହ ମିଶ୍ର பிறப்பு 23 திசம்பர் 1940) இந்தியாவின் ஒடிசா மாநிலத்தைச் சேர்ந்த அரசியல்வாதி ஆவார்.  இவர் 15 வது ஒடிசா சட்டப் பேரவையில் எதிர்க்கட்சித் தலைவராகப் பணியாற்றியுள்ளார்.

2004-2009 வரை காங்கிரஸ் சட்டமன்றக் கட்சியின் துணைத் தலைவராக இருந்த நரசிங்க மிஸ்ரா 1990-ல் முதன்முதலாக சட்டசபைக்கு தேர்ந்தெடுக்கப்பட்டு சட்ட அமைச்சராக பணியாற்றினார். இவர் இந்திய தேசிய காங்கிரஸ் கட்சி சார்பில் பலாங்கீர் சட்டமன்றத் தொகுதியிலிருந்து தேர்ந்தெடுக்ப்பட்டார். அத்தேர்தலில் 71598 வாக்குகளை பெற்று வெற்றி பெற்றார். பிஜு ஜனதா தளத்தின் அர்கேஷ் நாராயண் சிங் தியோ 66257 வாக்குகளைப் பெற்று இரண்டாமிடம் பெற்றார்.

பின்னணி
-------

நரசிங்க மிஸ்ரா ஒடிசாவில் பலங்கிர் அருகே உள்ள சத்தமக்னா என்ற சிறிய கிராமத்தில் பிறந்தார். இவரது தந்தை யுதிஷ்டிர் மிஸ்ரா வழக்கறிஞராகவும் இந்திய அரசியல் நிர்ணய சபையின் உறுப்பினராகவும் இருந்துள்ளார்.  அரசியலை அன்றாட வாழ்க்கையின் ஒரு அங்கமாக கொண்ட குடும்பத்தில் பிறந்த மிஸ்ரா, 18 வயதில் இந்திய கம்யூனிஸ்ட் கட்சியில் உறுப்பினராக சேர்ந்து அரசியலில் நுழைந்து 1993 வரை அக்கட்சியில் தொடர்ந்தார். அந்த காலகட்டத்தில் பல கட்சிப் பதவிகளை வகித்த இவர் பல போராட்டங்களை வெற்றிகரமாக வழிநடத்தினார்.

மிகவும் வெற்றிகரமான வழக்கறிஞராக பணியாற்றிய இவர் அமைச்சராக இருந்த காலம் தவிர, வழக்கறிஞர் தொழிலை திறம்பட நடத்தினார். விவசாயிகளிடமிருந்து நேரடியாக நெல் கொள்முதல் செய்ய மாநில அரசுக்கு ஒரிசா உயர்நீதிமன்றம் உத்தரவு பிறப்பிப்பதற்கு காரணமாக இருந்தார். இது இவர் செய்த குறிப்பிடத்தக்க சாதனையாக கருதப்படுகிறது

அரசியல் வாழ்க்கை
----------------

1990ல் இவர் மாநில சட்டமன்றத்திற்கு தேர்ந்தெடுக்கப்பட்டாலும் பலகாலம் பலங்கீரின் அதிகார மையமாக கருதப்பட்டார். அவர் இப்பகுதியின் தற்போைதய மற்றும் முன்னாள் மக்கள் பிரதிநிதிகளின் வழிகாட்டியாக இருப்பதாக கூறப்படுகிறது. 

 கோவிட்-19 தொற்றின் போது ஒடிசா சட்டசபையின் மழைக்கால கூட்டத்தொடரில் நரசிங்கா மிஸ்ரா கலந்து கொண்டு உரையாற்றிய காட்சி
சட்ட அமைச்சராக  இவரது முக்கிய பங்களிப்புகளில் ஒன்று சிறப்பு நீதிமன்றங்கள் மசோதா ஆகும், இந்த மசோதா ஒடிசா உயர் அலுவல் இடங்களில் ஊழலுக்கு எதிராக போராடுவதை நோக்கமாகக் கொண்டது.

தொழில்முறை
----------

* 1985 முதல் 1990 வரை ஒடிசா மாநில வழக்கறிஞர் மன்ற உறுப்பினர்.
* உறுப்பினர் 19வது சட்ட ஆணையம், அரசு இந்தியாவின்.
* இந்தோ-சோவியத்-கலாச்சார சங்கத்தின் மாநிலப் பிரிவின் துணைத் தலைவர்.
* சர்வதேச அமைதி கவுன்சிலின் மாநில பிரிவின் துணைத் தலைவர்.
* தலைவர், ஒடிசா சட்டமன்றத்தால் அமைக்கப்பட்ட சிறப்புக் குழு.
* தலைவர், ஒடிசா சட்டப் பேரவையில் தற்போதுள்ள நடைமுறை மற்றும் வணிக நடத்தை விதிகளை ஆய்வு செய்து தேவையான திருத்தங்களை பரிந்துரைக்கும் சிறப்புக் குழு.
* பொதுக் கணக்குக் குழு உறுப்பினர்

மேற்கோள்கள்
-----------

1. ↑  N.Mishra MLA Profile
2. ↑  Y.Mishra debate
3. ↑  "Orissa Resists Demand For Direct Paddy Purchase From Farmers" (in en-US). 2002-06-24. .
4. ↑  2004 result

வெளி இணைப்புகள்
---------------

விக்கிமீடியா பொதுவகத்தில்,  
 ***நரசிங்க மிஸ்ரா***   
என்பதின் ஊடகங்கள் உள்ளன. 

* ஒரிசாவின் முன்னாள் சட்ட அமைச்சர் நரசிங்க மிஸ்ரா இந்திய சட்ட ஆணையத்தின் உறுப்பினராக நியமிக்கப்பட்டார்
* வேட்பாளர் சுயவிவரம்

மேலும் பார்க்கவும்
------------------

இந்திய சட்ட ஆணையம்
**இரண்டாம் இப்ராகிம் அதில் ஷா** (*Ibrahim Adil Shah II*; 1570 - 12 செப்டம்பர் 1627) பிஜப்பூர் சுல்தானகத்தின் அரசரும் அதில் சாகி வம்சத்தின் உறுப்பினராகவும் இருந்தார். இவரது ஆட்சியின் கீழ் வம்சம் அதன் மிகப்பெரிய காலகட்டத்தைக் கொண்டிருந்தது  இவர் அதன் எல்லையை தெற்கே மைசூர் வரை விரிவுபடுத்தினார். இவர் ஒரு திறமையான நிர்வாகியாகவும், கலைஞராகவும், கவிஞராகவும்  கலைகளின் தாராளமான புரவலராகவும் அறியப்படுகிறார். இவர் இசுலாத்தின் சன்னி மரபுவழிக்கு திரும்பினார்.  ஆனால் கிறித்துவம் உட்பட பிற மதங்களையும் பொறுத்துக் கொண்டார். இருப்பினும், இவரது ஆட்சியின் போது உயர் பதவியில் இருந்த சியா இசுலாமியர்கள் விரும்பத்தகாதவர்களாக மாறினர்  மேலும் 1590 இல், சியா வடிவத்தில் குத்பாவை வாசிப்பவர்களை சிறையில் அடைக்கவும் உத்தரவிட்டார்.  இவரது ஆட்சிக்குப் பிறகு, அதிகரித்த பலவீனம் முகலாய ஆக்கிரமிப்பையும் மராட்டிய மன்னர் சிவாஜியின் வெற்றிகரமான கிளர்ச்சியையும் அனுமதித்தது. இவர் பிஜப்பூர் தளபதி அப்சல் கானைக் கொன்று அவரது இராணுவத்தைத் தோற்கடித்தார். வம்சம் அனைத்து மத கலாச்சாரம் மற்றும் கலை ஆதரவின் பாரம்பரியத்தை விட்டுச்சென்றது. அதன் கட்டிடக்கலை எச்சங்கள் தலைநகரான பிஜப்பூரில் இன்றும் காணப்படுகின்றன.

ஆரம்ப கால வாழ்க்கை
------------------

 ஒரு தக்காண அரசவை அவர் அரசராக இருக்கலாம் அல்லது இல்லாமல் இருக்கலாம், சுமார்.1600 கி.பி.
 இரண்டாம் இப்ராகிம் அதில் ஷா 
இப்ராகிம் அதில் ஷா (முதலாம் அலி அதில் ஷாவின் தந்தை) சன்னி பிரபுக்கள், ஹப்ஷிகள் மற்றும் தக்காணிகளுக்கு இடையே அதிகாரத்தைப் பிரித்தார். இருப்பினும், அலி அதில் ஷா ஷியாவை ஆதரித்தார்.

முடியாட்சி
----------

1580 ஆம் ஆண்டில் அலி அடில் ஷா I இறந்த பிறகு, இராச்சியத்தின் பிரபுக்கள் இம்ரான் சைசாதா தக்மாசு அதில் ஷாவின் மகனும் முதலாம் அலி அதில் ஷாவின் மருமகனுமான இம்ரான் இப்ராகிமை அரசராக நியமித்தனர். இந்த நேரத்தில், இவர் ஒன்பது வயது சிறுவனாக இருந்தார்.

முற்றுகை
--------

கமல் கான் (டெக்கானி ஜெனரல்) ஆட்சியைக் கைப்பற்றி ரீஜண்ட் ஆனார்.  கமல் கான் துறவி ராணி சந்த் பீபிக்கு அவமரியாதை காட்டினார், அவர் அரியணையை அபகரிக்க வேண்டும் என்று நினைத்தார். மற்றொரு ஜெனரல் ஹாஜி கிஷ்வர் கானின் உதவியுடன் கமல் கானுக்கு எதிராக சந்த் பீபி தாக்குதல் நடத்த திட்டமிட்டார். கமால் கான் தப்பி ஓடும்போது பிடிக்கப்பட்டு கோட்டையில் தலை துண்டிக்கப்பட்டார்.

 பிஜாப்பூர், இப்ராஹிம் ரௌசாவில் உள்ள கல்லறை
 இரண்டாம் இப்ராகிம் அதில் ஷாவின் கல்லறை

மேற்கோள்கள்
-----------

மேலும் படிக்க
-------------

வெளி இணைப்புகள்
---------------



1. ↑   *A Textbook of Medieval Indian History*. Primus Books.
2. ↑   *The Empire of the Great Mughals: History, Art and Culture*. Reaktion Books. .
3. ↑   *Medieval Islamic Civilization: An Encyclopedia*. Psychology Press. 1 Nov 2005.
4. ↑   *Time in Early Modern Islam: Calendar, Ceremony, and Chronology in the Safavid, Mughal and Ottoman Empires*. Cambridge University Press. 11 Feb 2013.
5. ↑   *The Sufis of Bijapur, 1300-1700: Social Roles of Sufis in Medieval India*. Princeton University Press. 8 Mar 2015.
6. ↑  Dr. Richard Pankhurst. "Great Habshis in Ethiopian/Indian history: History of the Ethiopian Diaspora, in India – Part IV".
7. 1 2  Ravi Rikhye (7 March 2005). "The Wars & Campaigns of Ibrahim Adil Shahi II of Bijapur 1576–1627". .
**சதலவாடா கிருஷ்ணமூர்த்தி** (Chadalawada Krishnamurthy) (பிறப்பு 1 மே 1948) ஒரு இந்திய அரசியல்வாதியும் சமூக ஆர்வலரும் ஆவார். இவர் ஆந்திரப் பிரதேச சட்டப் பேரவைக்கு திருப்பதி சட்டப் பேரவைத் தொகுதியில் இருந்து உறுப்பினராக இருந்தார்.  திருமலை திருப்பதி தேவஸ்தானத்தின் அறங்காவலர் குழுவின் தலைவராகவும் இருந்தார்.

ஆரம்ப கால வாழ்க்கை
------------------

சதலவாடா கிருஷ்ணமூர்த்தி 1948 ஆம் ஆண்டு மே 1 ஆம் தேதி நெல்லூர் மாவட்டம் சென்னூர் கிராமத்தில் வெங்கட சுப்பண்ணா மற்றும் வெங்கட ரமணம்மா ஆகியோருக்கு பிறந்தவர். இவர் முனைவர் பட்டம் பெற்ற முதுகலைப் பட்டதாரியாவார். சதலவாடா அறக்கட்டளையின் தலைவராகவும் இருக்கிறார்.

அரசியல் வாழ்க்கை
----------------

மறைந்த திருமதி இந்திரா காந்தியின் கொள்கைகளால் ஈர்க்கப்பட்டடு 1973 இல் அரசியலில் ஈடுபட ஆரம்பித்தார். 1976 முதல் 1977 வரை சஞ்சய் காந்தி தலைமையில் நெல்லூர் மாவட்ட இளைஞர் காங்கிரசு தலைவராக இருந்தார். இவர் 1981 தேர்தலில் நாயுடுபேட்டா கிராம ஊராட்சிக்கான தலைவராகத் தேர்ந்தெடுக்கப்பட்டார். பின்னர் கட்சியின் அகில இந்தியப் பொதுச் செயலாளராக தேர்ந்தெடுக்கப்பட்டார். 1994 தேர்தலில் திருப்பதி சட்டமன்றத் தொகுதியில் போட்டியிட விண்ணப்பித்தார். ஆனால் கட்சி இவரை ஸ்ரீகாளஹஸ்தி தொகுதியில் போட்டியிடச் சொன்னது. தொகுதியில் காங்கிரசு சார்பில் போட்டியிட்டு தேர்தலில் 1580 வாக்குகள் வித்தியாசத்தில் தோல்வியடைந்தார். அவர் 1999 தேர்தலில் திருப்பதியில் மீண்டும் போட்டியிக் கோரினார். மீண்டும் இவரது கோரிக்கை நிராகரிக்கப்பட்டது. பின்னர், தெலுங்கு தேசம் கட்சியில் சேர்ந்து 1999 ஆந்திர பிரதேச சட்டமன்ற தேர்தலில் திருப்பதி தொகுதியில் 15000 வாக்குகள் பெரும்பான்மை பெற்று உறுப்பினராகத் தேர்ந்தெடுக்கப்பட்டார்.

அரசியல் பதவிகள்
---------------

ஆந்திரப் பிரதேச அரசு 27 ஏப்ரல் 2015 அன்று சதலவாடா கிருஷ்ணமூர்த்தியை திருமலை திருப்பதி தேவஸ்தானத்தின் அறங்காவலர் குழுவின் தலைவராக நியமித்தது.

மேற்கோள்கள்
-----------



1. ↑  "Former MLA to re-join Congress". .
2. ↑  "Tirupati (Andhra Pradesh) Assembly Constituency Elections".. பார்த்த நாள்: 23 November 2015.
3. ↑  "Andhra Pradesh Assembly Election Results in 1999".. பார்த்த நாள்: 23 November 2015.
4. ↑  "STATISTICAL REPORT ON GENERAL ELECTION, 1999 TO THE LEGISLATIVE ASSEMBLY OF ANDHRA PRADESH".. பார்த்த நாள்: 23 November 2015.
5. ↑  "A blast and its shock". .
6. ↑  "Chadalavada new TTD Chairman".. பார்த்த நாள்: 21 November 2015.
7. ↑  "AP Government appointed Chadalavada Krishnamurthy as Chairman of TTD".. பார்த்த நாள்: 23 November 2015.
**பையாவுலா கேசவ்** (Payyavula Keshav) (பிறப்பு 14 மே 1965) இந்தியாவின் ஆந்திரப் பிரதேசத்தின் அனந்தபூரின் உரவாகொண்டா தொகுதியைப் பிரதிநிதித்துவப்படுத்தும் சட்டமன்ற உறுப்பினர் ஆவார். இவர் தெலுங்கு தேசம் கட்சியுடன் தொடர்புடையவர்.  உரவகொண்டா சட்டமன்றத் தொகுதியிலிருந்து ஆறு முறை எம்எல்ஏவாக போட்டியிட்டார்.

ஆரம்ப வாழ்க்கை மற்றும் கல்வி
----------------------------

சுதந்திர இந்தியாவில் நில உச்சவரம்புச் சட்டம் அமலுக்கு வரும் வரை 2000 ஏக்கருக்கு மேல் வைத்திருந்த நிலப்பிரபுக் குடும்பத்தில் கேசவ் பிறந்தார். இவரது குடும்பம் சென்னை மாகாணத்தில் பணக்காரர்களில் ஒன்றாக இருந்தது. இவரது தந்தை, பையாவுலா வெங்கட நாராயணா 1975 இல் ராயதுர்க்கம் தொகுதியில் இருந்து சட்டமன்ற உருப்பினராகத் தேர்ந்தெடுக்கப்பட்டார். மேலும், அனந்த்புரம்ம் மாவட்டத்தில் இந்திய தேசிய காங்கிரஸ் கட்சியின் தலைவராகவும் பணியாற்றினார்.

அரசியல் வாழ்க்கை
----------------

1994 இல் என். டி. ராமராவ் முன்னிலையில் சேர்ந்த இவர் தெலுங்கு தேசம் கட்சியில் முப்பதாண்டுகளாக இருந்து வருகிறார். 1994 தேர்தலில் உரவாகோண்டா தொகுதியில் போட்டியிட்டு  17 ஆயிரம் வாக்குகள் வித்தியாசத்தில் வெற்றி பெற்றார்.  1994 மாநில சட்டமன்றத் தேர்தலில், மொத்தமுள்ள 294 இடங்களில் 214 இடங்களில் தெலுங்குதேசம் வெற்றி பெற்றது.

மேற்கோள்கள்
-----------


1. ↑  "13th Assembly Elections in Andhra Pradesh 2009 Results – Anantapur district Verdict".. பார்த்த நாள்: 5 November 2012.
2. ↑  "'Hattrick' leaders test their luck for the fourth time".. பார்த்த நாள்: 24 April 2015.
3. ↑  "Payyavula Keshav Father Passed Away" (in en). ETV. .
4. ↑  "TDP Leader Payyavula Keshav Exclusive Interview || మీ iDream Nagaraju B.Com #4" (in en). .
5. ↑  "IndiaVotes AC: Uravakonda 1994". .
6. ↑  "Andhra Pradesh Assembly Election Result 1994". .
**அல்லா ராமகிருஷ்ணா ரெட்டி (Alla Ramakrishna Reddy)** ஆர்கே **என்ற** முதலெழுத்துக்களால் பிரபலமாக அறியப்பட்ட இவர்,  ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர்  ஆம் ஆண்டு முதல் ஒய்எஸ்ஆர் காங்கிரஸ் கட்சியிலிருந்து மங்களகிரி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராக உள்ளார்.

அரசியல் வாழ்க்கை
----------------

ஒய்எஸ்ஆர் காங்கிரஸ் கட்சியைச் சேர்ந்த இவர், 2014 மற்றும் 2019 தேர்தல்களில் ஆந்திரப் பிரதேச சட்டப் பேரவைக்கு மங்களகிரி தொகுதியில் போட்டியிட்டு இரண்டு தேர்தல்களிலும் வெற்றி பெற்றுள்ளார்.  2014 தேர்தலில், இவர் அப்போது உறுப்பினராக இருந்த கமலா கந்துருவை எதிர்த்து 12 வாக்குகள் வித்தியாசத்தில் வெற்றி பெற்றார். 2019 தேர்தலில் தெலுங்கு தேசம் கட்சியின் நாரா லோகேசை எதிர்த்து 5,337 வாக்குகள் அதிகம் பெற்று வெற்றி பெற்றார். 

1 ஆகஸ்ட் 2020 அன்று அமராவதி பெருநகரப் பகுதி மேம்பாட்டு ஆணையத்தை அமைக்க மறுசீரமைப்பு செய்யப்படும் வரை, ஜூன் 2019 முதல் ஆந்திரப் பிரதேச தலைநகர் மண்டல மேம்பாட்டு ஆணையத்தின் தலைவராகவும் பணியாற்றியுள்ளார்

மேற்கோள்கள்
-----------


1. ↑  "RK defends house sites’distribution initiative". *The Hindu*. 26 February 2020. பன்னாட்டுத் தர தொடர் எண்:0971-751X. .
2. 1 2  "Andhra Assembly polls: TDP's Nara Lokesh loses to YSR Congress's Ramakrishna Reddy". *India Today*. 24 May 2019. .
3. ↑  "Alla Ramakrishna Reddy dares Chandrababu Naidu to face CID probe if not guilty". *The Hans India*. 19 March 2021. .
4. ↑  "Alla Ramakrishna Reddy New Chairman Of AP CRDA". *Sakshi Post*. 14 June 2019. .
5. ↑  "Andhra Pradesh government constitutes AMRDA to replace APCRDA". *The New Indian Express*. 2 August 2020. .
தார்தனெல்சு நீரிணை is located in ஐரோப்பாபொசுபோரசுதார்தனெல்சுclass=notpageimage| துருக்கிய நீரிணைகளைக் காட்டும் படத்தில் பொசுபோரசு செவ்வண்ணமாகவும் தார்தனெல்சு மஞ்சள் வண்ணத்திலும் குறிப்பிடப்பட்டுள்ளன. துருக்கியின் இறையாண்மை உள்ள பகுதிகள் பசும் வண்ணத்தில் குறிப்பிடப்பட்டுள்ளன.
தார்தனெல்சு நீரிணை மஞ்சள் வண்ணத்திலும் பொசுபோரசு சிவப்பாகவும் காட்டப்பட்டுள்ள துருக்கியின் நிலப்படம். இதில் மர்மரா கடல், ஏஜியன் கடல், மற்றும் கருங்கடலும் குறிக்கப்பட்டுள்ளன.
செப்டம்பர் 2006இல் எடுக்கப்பட்ட செய்மதிப் படிமம். இடப்புறமுள்ள நீர்நிலை ஏஜியன் கடல். வலப்புற மேற்பகுதியில் உள்ளது மர்மரா கடல். இவ்விரு கடல்களுக்குமிடையே வடகிழக்கிலிருந்து தென்மேற்காக குறுகலாக அமைந்துள்ளதே தார்தனெல்சு நீரிணை. நீரிணையின் வட கடலோரமாக உள்ள நீளமான, குறுகிய மூவலந்தீவு *கெலிபோலி* எனப்படும் ஐரோப்பிய நிலப்பரப்பாகும். கீழுள்ள *திரோடு* என அழைக்கப்படும் மூவலந்தீவு ஆசிய நிலப்பரப்பாகும். திரோடு மூவலந்தீவில் *கனக்காலே* நகரம் தெரிகின்றது.
தார்தனெல்சு நீரிணை புவிப்பரப்பின் அண்மித்தக் காட்சி
**தார்தனெல்சு** (*Dardanelles*, (/dɑːrdəˈnɛlz/; துருக்கியம்: Çanakkale Boğazı, கிரேக்க மொழி: Δαρδανέλλια), செவ்வியல் தொன்மைக்காலத்து **எல்லெசுபொன்ட்** (*Hellespont*)
(/ˈhɛlɪspɒnt/; கிரேக்கம்: Ἑλλήσποντος, *Hellespontos*, தமிழில் "எலியின் கடல்"), துருக்கியின் வடமேற்கிலுள்ள குறுகலான இயற்கை நீரிணை ஆகும். இது பன்னாட்டளவில் மிகவும் குறிப்பிடத்தக்க நீர்வழியாகும். இது ஐரோப்பா, ஆசியா கண்டங்களின் எல்லையில் அமைந்துள்ளது. ஆசிய துருக்கியையும் ஐரோப்பிய துருக்கியையும் பிரிக்கிறது. பன்னாட்டுக் கடற் போக்குவரத்தில் பயன்படுத்தப்படும் உலகின் மிகக் குறுகலான நீரிணைகளில் ஒன்றாக விளங்குகின்றது. இந்த நீரிணை மர்மரா கடலை ஏஜியன், நடுநிலக் கடல்களுடன் இணைக்கிறது. அதே சமயம் பொசுபோரசு வழியாக கருங்கடலுக்கும் வழியமைக்கிறது. தார்தனெல்சு 61 கிமீ (38 மைல்) நீளமும், 1.2 முதல் 6 கிமீ (0.75 முதல் 3.73 மைல்) அகலமும் உள்ளது. மிகுந்த ஆழப்பகுதி கனக்கலே நகரருகே இதன் மிகக் குறுகலான பகுதியில் 103 மீ (338 அடி) உள்ளது. சராசரியாக இதன் ஆழம் 55 மீ (180 அடி).

இந்த நீரிணையின் வட பகுதியில் மக்கள் குடியேற்றம் குறிப்பிடும்படி இல்லை; ஆனால் தெற்கில் 110,000 மக்கள்தொகை கொண்ட கனக்கலே நகரம் உள்ளது. 

பொசுபோரசும், தார்தனெல்சும் கூட்டாக **துருக்கிய நீரிணைகள்** எனப்படுகின்றன.
**காக்கத்துருத்து (Kakkathuruth)** இந்தியாவின் கேரள மாநிலத்தில் உள்ள ஆலப்புழா மாவட்டத்தில் வேம்பநாட்டு ஏரியால் சூழப்பட்ட ஒரு சிறிய தீவு ஆகும்.  *காகங்களின் தீவு* என்றும் இத்தீவு அழைக்கப்படுகிறது. அமெரிக்க தொலைக்காட்சி நிறுவனமான நேசனல் சியோகிராஃபிக் தொலைக்காட்சி , காக்காத்துருட்டில் இருந்து பார்க்கப்படும் சூரிய மறைவு நிகழ்வு உலகின் மிகச் சிறந்ததாக காட்சி அனுபவம் என வர்ணிக்கிறது. கிரகத்தின் வெவ்வேறு பகுதிகளில் எடுக்கப்பட்ட 24 மிக அழகான படங்களில் ஒன்றாக இக்காட்சியை இந்நிறுவனம் சேர்த்துள்ளது. 

படிமம்:Maranchery Kakkathuruthu.jpg காக்காத்துருத்

கண்ணோட்டம்
----------

ஆலப்புழாவின் வடக்கு முனையில் உள்ள எழுபுன்னா கிராமத்தில் காகாத்துருத்து அமைந்துள்ளது.  ஒரு கிலோமீட்டர் தொலைவில் உள்ள எரமல்லூர் காக்காத்தூருக்கு அருகில் உள்ள நிலப்பகுதியாகும்.  எரமல்லூரில் இருந்து படகு மூலம் தீவை அணுகலாம். மூன்று கிலோமீட்டர் நீளமும் ஒன்றரை கிலோமீட்டர் அகலமும் கொண்ட இந்த தீவில் சுமார் 300 குடும்பங்கள் வசிக்கின்றன.  வேம்பநாட்டு ஏரியின் நடுவில் அமைந்துள்ள காக்காத்துருத்து காகங்கள் மற்றும் பல பறவைகளின் புகலிடமாகமாகவும் பறவை ஆர்வலர்களின் விருப்பமான இடமாகவும் உள்ளது. 

தீவில் பெரிய சாலைகள் எதுவும் இல்லை மற்றும் மண் சாலைகளில் மிதிவண்டி முக்கிய வாகனமாகப் பயன்படுத்தப்படுகிறது. தீவில் அங்கன்வாடியும் (குழந்தைகளுக்கான பள்ளி) மற்றும் ஆயுர்வேத மருத்துவமனையும் உள்ளன.  சதுப்பு நிலங்கள், தென்னந்தோப்புகள் எங்கும் காணக்கூடியவையாக உள்ளன. வேம்பநாட்டு காயலின் பரந்த தன்மை காக்காத்துருத்தை ஆலப்புழாவின் முக்கியமான சுற்றுலாத் தலமாக மாற்றியுள்ளது.  2016 ஆம் ஆண்டில், நேசல் சியோகிராஃபிக் தொலைக் காட்சி நிறுவனம் உலகின் 24 மிக அழகான இடங்களில் ஒன்றாக காக்காத்துருத்தை தேர்ந்தெடுத்தது.

மேலும் பார்க்கவும்
------------------

* கேரளா காயல்

மேற்கோள்கள்
-----------

1. ↑  "Magical sunsets to exhilarating village experience: Kakkathuruthu awaits travel enthusiasts" (in en). .
2. ↑  "നാടന്‍ കള്ളും അപ്പവും കരിമീനും ഞണ്ടും; കാക്കത്തുരുത്തിലേക്ക് വിട്ടാലോ?" (in ml). .
3. ↑   (in en) *Kerala's Economic Development: Emerging Issues and Challenges*. .
4. ↑  "Kakkathuruthu beckons nature lovers with its magical sceneries". *OnManorama*. .
5. ↑  "കാക്കത്തുരുത്ത്: കേരളത്തിന്റെ സമ്പദ് വ്യവസ്ഥ മാറ്റാൻ കഴിയുന്ന സുവർണ ദ്വീപ്". *News18 Malayalam*. 2019-10-20. .
6. ↑  "കാക്കത്തുരുത്തിന്റെ പ്രത്യേകത എന്താണ്?". *ManoramaOnline*. .
7. ↑  "Kakkathuruthu | Tiny Island | Tourist Places in Alappuzha". *Kerala Tourism*. .
8. ↑  "ലോകശ്രദ്ധയാകർഷിച്ച വിനോദസഞ്ചാരകേന്ദ്രം, പക്ഷേ ഒരു പാലം ഇന്നാട്ടുകാർക്ക് നടക്കാത്ത മനോഹര സ്വപ്‌നം" (in en). .
9. ↑  "Kakkathuruthu, The Tiny Crow Island In Kerala Is Now On NatGeo's List Of World Destinations" (in en-IN). .
10. ↑  "Kakkathuruthu on NatGeo's must-visit list" (in en-IN). .
**எம். எஸ். மதிவாணன்** (ஆங்கில மொழி: *M.S. Mathivanan*) என்பவர் தமிழ்நாடு நாமக்கல் மாவட்டத்தைச் சேர்ந்த தொழிலதிபர் மற்றும் எஸ்.எஸ்.எம். கல்விக் குழுமத்தின் தலைவராவார். தமிழ்நாடு விசைத்தறி உரிமையாளர் சம்மேளனத்தின் தலைவராகவும் உள்ளார். தமிழக அரசின் 2019 ஆம் ஆண்டுக்கான காமராசர் விருது இவருக்கு வழங்கப்பட்டது

இளமைக் காலம்
------------

இவர் 1956 ஜனவரி முதல் நாள் நாமக்கல் குமராபாளையத்தில் பிறந்தார். சென்னைப் பல்கலைக்கழகத்தில் முதுகலை வணிகவியலும் பாரதியார் பல்கலைக்கழகத்தில் முனைவர் பட்டமும் பெற்றார். மேலும் ஐதராபாத், புது தில்லி, மும்பை, ஐக்கிய ராஜ்ஜியம், சீனா உள்ளிட்ட பல ஊர்களில் உள்ள கல்வி நிலையங்களிலும் கல்வி பயின்றுள்ளார். இத்தாலியின் கவாலியர் விருதினைப் பெற்றுள்ளார்.

எழுத்துப்பணி
------------

தனது தந்தை பற்றிய *ஞானத் தந்தை எஸ்.எஸ்.எம்.*, *வெற்றி நமதே*, *சித்தர்களின் சக்தியும் செயல்பாடும்*, *நமது சட்டமன்றம்* ஆகிய நூல்களை எழுதியுள்ளார்.

கல்வித்துறை
-----------

எஸ்.எஸ்.எம். கல்வி மற்றும் சமூக வளார்ச்சிக்கான அறக்கட்டளையின் நிர்வாக அறங்காவலராக உள்ளார். மேலும் எஸ்.எஸ். மாரி செட்டியார் அறக்கட்டளையின் கீழ் பல கல்லூரிகளை நடத்துகிறார். எஸ்.எஸ்.எம். கல்விக் குழுமத்தில் கீழ்க் காணும் கல்லூரிகள் உள்ளன.

* எஸ். எஸ். எம். கலை அறிவியல் கல்லூரி
* எஸ். எஸ். எம். பொறியியல் கல்லூரி
* எஸ். எஸ். எம். ஜவுளி மேலாண்மை நிறுவனம்
* எஸ். எஸ். எம். சுற்றுலா மற்றும் ஓட்டல் மேலாண்மை நிறுவனம்

மேற்கோள்கள்
-----------

1. ↑  "எஸ்எஸ்எம் கலைக் கல்லூரியில் வரவேற்பு விழா". தினமணி.. பார்த்த நாள்: 28 October 2023.
2. ↑  "மின்சார கட்டணத்தில் சலுகை: விசைத்தறி சம்மேளனம் கோரிக்கை". தினமலர்.. பார்த்த நாள்: 28 October 2023.
3. ↑  "Thanthai Periyar award for Gingee Ramachandran". நியூ இந்தியன் எக்ஸ்பிரஸ்.. பார்த்த நாள்: 28 October 2023.
4. ↑  "Personal Memorandum".. பார்த்த நாள்: 28 October 2023.
**திரிப்ரையார் ஸ்ரீ ராமர் கோவில்** இந்தியாவில், கேரள மாநிலத்தில் உள்ள திருச்சூரில் இருந்து 25 கிலோமீட்டர் தொலைவில், தென்மேற்கு பாகத்தில் அமைந்திருக்கும் திரிப்ரையார் என்ற ஒரு நகரத்தில் அமைந்துள்ள ஒரு இராமர் கோயில்.

வரலாறு
------

இதிகாச புராணங்கள் படி, விஷ்ணுவைப் போல் காணப்படும் ஸ்ரீ ராமர், இலட்சுமணன், பரதன் மற்றும் சத்ருக்னரின் விக்ரகங்கள் ஆற்றில் ஒழுகி வந்து கரை சேர்ந்தன, இந்த விக்ரகங்கள் முறையாக த்ரிப்ரையார், திருமூழிக்களம், கூடல்மாணிக்கம் மற்றும் பாயம்மெல் போன்ற இடங்களில் நடுவாழியாக இருந்து செயல்பட்ட உள்ளூர் தலைவர் வக்கெல் கைமால் என்பவர், சம்பந்தப்பட்ட இடங்களிலுள்ள திருக்கோவில்களில் பிரதிட்டை செய்தார். வக்கெல் கொவிலகத்தின் வம்சாவளிகள் தெற்கே இடம் பெயர்ந்து நிராணம் (துடங்கியில்) மற்றும் தளவாடி (செருச்சேரி மடம்) எனும் இடங்களில் குடி புகுந்தனர். மேலும் ஸ்ரீ கிருஷ்ணரின் பாத கமலங்களை அடைவதற்காக திரிபாலேச்வரரை (பரமசிவனை) வழிபட்டு வந்தனர். கோவில் பாதுகாப்பாளராக செயல் புரிந்த தச்சுடைய கைமால், இரிஞ்சாலக்குடையில் வசித்து வந்தார். ஒரே நாளில் இந்த நான்கு தெய்வங்களையும் கண்டு வழிபடுவதால் மிகுந்த நற்பலன்கள் கிடைக்கும் என்பது பக்தர்களின் ஆழ்ந்த நம்பிக்கையாகும்.

இங்கே அமைந்திருக்கும் விக்ரகம் நான்கு கைகளுடன் கூடிய பகவான் ஸ்ரீ விஷ்ணுவின் உடையதாகும். (சதுர்புஜ விஷ்ணு) மற்றும் ஸ்ரீ ராமர் கரா என்ற அரக்கனை போரில் வென்றதாக சித்தரிக்கப்பட்டுள்ளது. இந்த மூலவரில் பிரம்மா மற்றும் பரமசிவரின் அம்சங்களும் அடங்கியுள்ளதால், இறைவனை த்ரிமூர்த்தியாகவும் மக்கள் போற்றுகின்றனர். இந்தக் கோவிலின் வெளிப்பிரகாரத்தில் அய்யன் ஐயப்ப சுவாமியின் கோவிலும் நிலை கொண்டுள்ளது.

இந்தக் கோவிலில் முக்கியமாக கொண்டாடப்படும் திருவிழாக்களில் ஒன்றான பூரம் திருவிழா (மலையாள வழக்கப்படி மீனம் மாதத்தில் கொண்டாடப்படுவது) மற்றும் இன்னொன்று ஏகாதசித் திருவிழா ஆகும். (இது நவம்பர்-டிசம்பர் மாதங்களில் கொண்டாடப்படுகிறது). இந்தக் கோவிலில் மீனூட்டு (மீன்களுக்கு உணவு அளித்தல்) என்ற மிகவும் பிரபலமான வழிபாட்டு முறை (நேர்த்திக்கடன்) புழக்கத்தில் இருந்து வருகிறது, அதன் படி, பக்தர்கள் இங்கிருக்கும் நதிக்கரையில், கோவிலின் எல்லையில் காணப்படுவது, மீன்களுக்கு அரசி தானியங்களை வழங்குவார்கள்.

அங்கு எப்படி செல்வது?
---------------------

திரிச்சூரிலிருந்து சாலை வழியாக எளிதாக திரிப்ரையார் வந்தடையலாம் மேலும் திருச்சூரில் ஒரு தொடருந்து நிலையமும் உள்ளது. இது கொச்சியில் இருந்து சுமார் 60 கிலோமீட்டர் தொலைவில் உள்ளது.

குறிப்புதவிகள்
--------------

* trichur.net பரணிடப்பட்டது 2010-06-27 at the வந்தவழி இயந்திரம்
**ஆண்டமுக்கம்** (**Aandamukkam**) என்பது இந்தியாவின் கேரளாவில் உள்ள கொல்லம் நகரின் சுற்றுப்புறப் பகுதியாகும். கொல்லம் நகரின் ஒரு பகுதியாக இப்பகுதி கருதப்படுகிறது. அண்டமுக்கம் என்ற பெயராலும் அறியப்படுகிறது. ஒரு காலத்தில் இந்தியாவின் மிக முக்கியமான துறைமுக நகரமாகவும் கொல்லம் நகரின் முதன்மையான வணிக மையங்களில் ஒன்றாகவும் ஆண்டமுக்கம் திகழ்ந்தது. கொல்லத்தில் மாநகர பேருந்து நிலையம் ஆண்டமுக்கத்தில்.  கொல்லத்தின் பிற சுற்றுப்புறங்களும் ஆண்டமுக்கத்திற்கு அருகாமையில் இருப்பதால், நகரின் முக்கிய வணிக மையமாகவும் போக்குவரத்து மையமாகவும் இப்பகுதி திகழ்கிறது.

வணிகமும் வணிகமயமாக்கலும்
------------------------

ஆண்டமுக்கம் கொல்லத்தின் மத்திய வணிக மாவட்டத்தின் ஒரு பகுதியாகும். நகரின் பெரும்பாலான அச்சு மற்றும் ஊடக வெளியீடு அலுவலகங்கள் இங்கு இயங்குகின்றன.  கேரள அரசுப் பணியாளர் தேர்வாணையத்தின் மூன்று பிராந்திய அலுவலகங்களில் ஒன்று மற்றும் அவற்றின் மாவட்ட அலுவலகம் ஆண்டமுக்கத்தில் உள்ளது  கேரள அரசுப் பணியாளர் தேர்வாணையத்தின் மற்ற பிராந்திய அலுவலகங்கள் எர்ணாகுளம் மற்றும் கோழிக்கோடு ஆகிய இடங்களில் உள்ளன.  பல பதிவு செய்யப்பட்ட விளம்பரதாரர்கள் மற்றும் முகவர்கள் ஆண்டமுக்கத்தில் செயல்படுகின்றனர்.

நிறுவனங்கள்
-----------

* நகர பேருந்து நிலையம்
* கேரள பொது சேவை ஆணையத்தின் பிராந்திய மற்றும் மாவட்ட அலுவலகங்கள்
* மாநகராட்சி ஆணையக கட்டிடம்
* நானி உணவு விடுதி

மேலும் பார்க்கவும்
------------------

* கொல்லம்
* சின்னக்கடை மணிக்கூண்டு
* சின்னக்கடை
* ஆண்டமுக்கம் நகர பேருந்து நிலையம்

மேற்கோள்கள்
-----------

1. ↑  "Restore Chinnakkada bus stand". The New Indian Express. .
2. ↑  "Shortage of drivers may hit services". The New Indian Express. .
3. ↑  "Media in Kerala". .
4. ↑  "Kerala PSC". .
5. ↑  "Kerala PSC Help Desk". .
6. ↑  "Trademarks". .
**தோல்விகளுக்கிடையேயான சராசரி நேரம்** ( **MTBF ஆங்:** ) என்பது ஒர் அமைப்பின் பொதுவான செயல்பாட்டின் போது ஒரு இயந்திர அல்லது மின்னணு அமைப்பின் உள்ளார்ந்த தோல்விகளுக்கு இடையே கணிக்கப்படும் நேரம் ஆகும். MTBF என்பது அமைப்பு/இயந்திரத்தின் தோல்விகளுக்கு இடையேயான எண்கணித சராசரி (சராசரி) நேரமாக கணக்கிடப்படலாம். பழுதுபார்க்கக்கூடிய அமைப்புகளுக்கு இந்த சொல் பயன்படுத்தப்படுகிறது, அதே நேரத்தில் **தோல்விக்கான சராசரி நேரம்** ( **எம்டிடிஎஃப்** ) என்பது பழுதுபார்க்க முடியாத அமைப்பில் தோல்விக்காக எதிர்பார்க்கப்படும் நேரத்தைக் குறிக்கிறது. 

MTBF இன் வரையறை என்பது தோல்வியாகக் கருதப்படும் வரையறையைப் பொறுத்தது. சிக்கலான, பழுதுபார்க்கக்கூடிய அமைப்புகளுக்கு, தோல்விகள் வடிவமைப்பு நிலைமைகளுக்கு அப்பாற்பட்டதாகக் கருதப்படுகின்றன, இது அமைப்பினை/இயந்திரத்தினை சேவையிலிருந்து நீக்கி, பழுதுபார்க்கும் நிலையில் வைக்கிறது. பழுதுபார்க்கமுடியா நிலையில் விட்டுச் செல்லக்கூடிய அல்லது பராமரிக்கப்படக்கூடிய தோல்விகள், மற்றும் அமைப்பினை/இயந்திரத்தினை சேவைக்கு வெளியே வைக்காதவை, ஆகியன இந்த வரையறையின் கீழ் தோல்விகளாகக் கருதப்படுவதில்லை.  கூடுதலாக, வழக்கமான திட்டமிடப்பட்ட பராமரிப்பு அல்லது சரக்குக் கட்டுப்பாட்டிற்காக எடுக்கப்பட்ட அலகுகள் தோல்வியின் வரையறைக்குள் கருதப்படுவதில்லை. MTBF அதிகமாக இருந்தால், ஒரு அமைப்பு தோல்வியடைவதற்கு முன்பு நீண்ட நேரம் வேலை செய்யும்.

கண்ணோட்டம்
----------

தோல்விகளுக்கு இடையேயான சராசரி நேரம் (MTBF) என்பது பழுதுபார்க்கக்கூடிய அமைப்பிற்கான இரண்டு தோல்விகளுக்கு இடையே எதிர்பார்க்கப்படும் நேரத்தை விவரிக்கிறது. எடுத்துக்காட்டாக, 0 நேரத்தில் சரியாகச் செயல்படத் தொடங்கும் ஒரே மாதிரியான மூன்று அமைப்புகள் அனைத்தும் தோல்வியடையும் வரை செயல்படும். முதல் அமைப்பு 100 மணி நேரத்திற்குப் பிறகு தோல்வியடைகிறது, இரண்டாவது 120 மணி நேரத்திற்குப் பிறகு மற்றும் மூன்றாவது 130 மணி நேரத்திற்குப் பிறகும் தோல்விடைகிறது. அமைப்புகளின் MTBF என்பது மூன்று தோல்வி நேரங்களின் சராசரி, இது 116.667 மணிநேரம் ஆகும். அமைப்பு பழுதுபார்க்க முடியாததாக இருந்தால், அவற்றின் MTTF 116.667 மணிநேரமாக இருக்கும்.

பொதுவாக, MTBF என்பது இங்கே கோடிட்டுக் காட்டப்பட்டுள்ளபடி செயல்பாட்டின் போது பழுதுபார்க்கக்கூடிய அமைப்பின் இரண்டு தோல்வி நிலைகளுக்கு இடையே உள்ள "செயல்படும்-காலம்" ஆகும்:

ஒவ்வொரு கவனிப்புக்கும், "செயலற்ற நேரம்" என்பது அது கீழே சென்ற உடனடி நேரமாகும், இது மேலே சென்ற தருணத்திற்குப் பிறகு (அதாவது பெரியது) "செயல்படக்கூடிய நேரம்". வித்தியாசம் ("செயலற்ற நேரம்" கழித்தல் "செயல்படக்கூடிய நேரம்") என்பது இந்த இரண்டு நிகழ்வுகளுக்கு இடையே செயல்படும் நேரமாகும்.

மேலே உள்ள படத்தைக் குறிப்பிடுவதன் மூலம், ஒரு கூறுகளின் MTBF என்பது கவனிக்கப்பட்ட தோல்விகளின் எண்ணிக்கையால் வகுக்கப்படும் செயல்பாட்டு காலங்களின் நீளங்களின் கூட்டுத்தொகையாகும்:

{\displaystyle {\text{MTBF}}={\frac {\sum {({\text{start of downtime}}-{\text{start of uptime}})}}{\text{number of failures}}}.}
இதே முறையில், சராசரி செயலிழப்பு நேரம் (MDT) என வரையறுக்கலாம்

{\displaystyle {\text{MDT}}={\frac {\sum {({\text{start of uptime}}-{\text{start of downtime}})}}{\text{number of failures}}}.}

மேலும் பார்க்கவும்
------------------

 

1. ↑  Colombo, A.G. and Sáiz de Bustamante, Amalio: *Systems reliability assessment – Proceedings of the Ispra Course held at the Escuela Tecnica Superior de Ingenieros Navales, Madrid, Spain, September 19–23, 1988 in collaboration with Universidad Politecnica de Madrid*, 1988
**முறிவு நிலை விளைவுப் பகுப்பாய்வு** (*Failure mode and effects analysis*, FMEA) என்பது "உற்பத்திப்பொருள் மேம்பாடு" மற்றும் "செய்பணி மேலாண்மை" யிலும் பயன்படக்கூடிய ஒரு செய்முறையாகும்.

பொருள் வடிவமைப்பாலைகள் தாங்களும், தங்கள் நிறுவனங்கள் மற்றும் ஒத்த சந்தையில் உள்ள இதர நிறுவனங்கள் சந்தித்த இடர்பாடுகள் மற்றும் தோல்விகளின் அனுபவத்தை கொண்டு புதிய பொருள்களை உருவாக்கும்போது அவ்விதனமான தோல்விகளை முன்கூட்டியே அறிந்து அதை தவிர்க்க உதவக்கூடிய ஒரு செய்முறை "முறிவு நிலை விளைவுப் பகுப்பாய்வு".

1960களில் ஐக்கிய அமெரிக்காவின் தேசிய வானூர்தியியல் மற்றும் விண்வெளி நிருவாகம் (நாசா) இம்மாதிரியான ஒரு செய்முறையைப் பின்பற்றியது. பிற்காலங்களில் பல ஊர்தித்துறை நிறுவனங்களும் தங்களுடைய தரமேம்பாட்டிற்காக இதனைப் பின்பற்றத் தொடங்கின.

அடிப்படைக் குறிச்சொற்கள்
------------------------

முறிவு
ஓரு சாதனம் அதனுடைய கருதப்படும் செயலிலிருந்து நழுவுதல்.

முறிவு நிலை
எவ்வாறு முறிவு ஏற்பட்டது என்பதை விளக்குதல்.

முறிவின் விளைவு
முறிவினால் ஏற்படக்கூடிய உடனடி தொடர்விளைவுகள்.

முறிவுக்கான காரணங்கள்
வடிவமைப்பு, மேம்படுதுதல், உற்பத்தி, செயல்முறை, இணைப்பு, தரம் ஆகியவற்றில் ஏற்படும் குறைபாடுகள்.

தீவிரம்
முறிவு நிலையின் தொடர்விளைவுகளால் ஏற்படக்கூடிய பாதிப்பின் தன்மை.
**அவினாசி மணி** (*Avinasi Mani*) தமிழ்த் திரைப்பட இயக்குநரும் திரைப்படப் பாடலாசிரியரும் ஆவார். இவர் பல திரைப்படங்களில் உதவி இயக்குநராகப் பணியாற்றியவர். சில படங்களை இயக்கியும் இருக்கிறார். "ஜானகி சபதம்', "ஆயிரத்தில் ஒருத்தி ', "மிட்டாய் மம்மி', "வேடனைத் தேடிய மான்' போன்ற பல படங்களை இயக்கினார். இதில் *ஜானகி சபதம்*, *ஆயிரத்தில் ஒருத்தி* ஆகிய இரு படங்களில் இவரிடம் உதவி இயக்குநராகப் பணியாற்றியவர்களில் ஒருவர்தான் இன்றைய "இயக்குநர் இமயம்' பாரதிராஜா.

### தொடக்கம்

அடிமைப் பெண் படத்தில் அவினாசி மணி எழுதிய
*காலத்தை வென்றவன் நீ* என்ற பாடல் காலத்தை வென்று நிற்கும் பாடல்களில் ஒன்று.

இயக்கிய திரைப்படங்களில் சில
---------------------------

1. ஜானகி சபதம்
2. ஆயிரத்தில் ஒருத்தி
3. மிட்டாய் மம்மி
4. வேடனைத் தேடிய மான்

### பாடலாசிரியர் பணி

1. அடிமைப்பெண்
2. நேற்று இன்று நாளை
3. ரிக்ஷாக்காரன்
4. கன்னிப் பெண்
5. காக்கிசட்டை

### இயற்றிய பாடல்களில் சில

1. அடிமைப்பெண்-காலத்தை வென்றவன் நீ
2. பக்திப்பாடல்-கற்பூர நாயகியே கனகவல்லி
3. நேற்று இன்று நாளை - அங்கே வருவது யாரோ
4. ரிக்ஷாக்காரன் - கொல்லிமலைக் காட்டுக்குள்ளே
5. கன்னிப்பெண் - ஒளிபிறந்த போது மண்ணில்
6. காக்கிசட்டை - பூப்போட்ட தாவணி போதையில்

மேற்கோள்கள்
-----------

1. ↑  "ஒரு மணி நேரத்தில் எழுதிய பாடல்! - கவிஞர் முத்துலிங்கம்". .
2. ↑  "அம்மனும், ஈஸ்வரியும்". .
**பாமுலபர்த்தி வெங்கட ரங்காராவ்** (Pamulaparthi Venkata Ranga Rao) (1940 - 1 ஆகஸ்ட் 2013) இந்திய தேசிய காங்கிரசைச் சேர்ந்த ஒரு இந்திய அரசியல்வாதி ஆவார்.    இவர் இந்தியாவின் முன்னாள் பிரதமர் பி. வி. நரசிம்ம ராவின் மகன் ஆவார்

ஆரம்ப கால வாழ்க்கை
------------------

ரங்காராவ், ஐதராபாத் மாநிலம், கரீம்நகர் மாவட்டத்தில் உள்ள வங்காரா கிராமத்தில் பி. வி. நரசிம்ம ராவ் மற்றும் அவரது மனைவி சத்யம்மா ஆகியோருக்குப் பிறந்தார்.  இவர் உசுமானியா பல்கலைக்கழகத்தில் இளங்கலை மற்றும் முதுகலைப் பட்டங்களைப் பெற்றார். இவருக்கு இரண்டு இளைய சகோதரர்கள், பி. வி. ராஜேசுவர ராவ் மற்றும் பி. வி. பிரபாகர் ராவ் என்ற சகோதர்கள் உட்பட ஐந்து சகோதரிகளும் இருந்தனர். இவர் தனது வாழ்நாள் முழுவதும் பிரம்மச்சாரியாகவே இருந்தார்.

தொழில்
------

ராவ் வாரங்கல் மாவட்டத்தில் உள்ள அனம்கொண்டா சட்டப்பேரவைத் தொகுதியிலிருந்து இரண்டு முறை சட்டப்பேரவை உறுப்பினராகவும், சட்ட மேலவை உறுப்பினராகவும் இருந்தார். கோட்லா விஜய பாஸ்கர ரெட்டி அமைச்சரவையில் கல்வி அமைச்சராகப் பணியாற்றினார். ஆகஸ்ட் 1, 2013 அன்று இறந்தார்.

மேற்கோள்கள்
-----------


1. ↑  "TRIBUTE: PV RANGA RAO A leader who let his heart rule his head". .
2. ↑  Narasimha Rao’s son passes away - The Hindu
3. ↑  PV Narasimha Rao's eldest son passes away | NDTV.com
4. ↑  Ex-PM Narasimha Rao's son P V Ranga Rao is dead - The Times of India
***குங் பூ பாண்டா 2*** என்பது 2011 ஆம் ஆண்டு வெளிவந்த ஓர் அமெரிக்க அனிமேசன், அதிரடி, நகைச்சுவை, சண்டைக் கலைத் திரைப்படம் ஆகும், இத்திரப்படத்தை ஜெனிபர் யூ நெல்சன்  இயக்கினார், டிரீம்வேர்க் அணிமேசன்சு இத்திரைப்படத்தை தயாரித்தது, அத்துடன் பராமவுன்ட் பிக்சர்ஸ் நிறுவனம் இதனை விநியோகம் செய்தது. 2008 ஆம் ஆண்டில் வெளிவந்த குங் பூ பாண்டா திரைப்படத்தின் தொடர்ச்சியே இத்திரைப்படம், மேலும் குங்பூ பாண்டா திரைப்படத் தொடரின் இரண்டாவது திரைப்படமும் இதுவே ஆகும்.

இத்திரைப்படத்தில் கதாநாயகனான பூ தனது வரலாறை தானாகவே அறிந்துகொளவதுடன், சீனாவை ஆண்டு வரும் கொடூரமான அரசானா. சென், எனும் வெள்ளை மயில் ஒன்றிலிருந்து சீனாவை எவ்வாறு காப்பாறுகின்றது. மேலும் தன்னுள் ஒளிந்திருக்கும் பல அபூர்வ சக்திகளை பூ வெளிக்கொணருகின்றது. அத்துடன் பூ ஓர் சிறந்த குங்பூ வீரராக இத்திரைப்படத்தின் மூலமாக சிறப்ப்பிக்கப்படுகிறார். இத்திரைப்படக் கதாப்பாத்திரங்களின் குரல்களை ஜேக் பிளாக், டஸ்டின் கொப்மான், ஏஞ்சலினா ஜோலி, இயன் மக்கசென், சேத் ரோகன், இலூசி லியு, மிசெல் இயோ, டேவிட் கோஸ், டுக் கிம், ஜேம்ஸ் காங், ஜாக்கி சான் ஆகியோர் வழங்கியுள்ளனர்.

மேற்கோள்கள்
-----------

1. ↑  Kaufman, Amy (May 25, 2011). "Movie Projector: Memorial Day weekend to soar with *Hangover*, *Kung Fu Panda* sequels". *Los Angeles Times*.. பார்த்த நாள்: May 27, 2011.
2. ↑  "Kung Fu Panda 2". *Box Office Mojo* (Amazon.com).. பார்த்த நாள்: September 12, 2011.
**கிஞ்சராபு எர்ரான் நாயுடு** (Kinjarapu Yerran Naidu) (23 பிப்ரவரி 1957 - 2 நவம்பர் 2012) ஓர் இந்திய அரசியல்வாதியாவார்.

ஆரம்ப கால வாழ்க்கை
------------------

எர்ரான் நாயுடு 23 பிப்ரவரி 1957 அன்று ஆந்திரப் பிரதேசத்தின் ஸ்ரீகாகுளம் மாவட்டத்தில் உள்ள நிம்மடா என்ற தொலைதூர கிராமத்தில் கோபுல வெலமா குடும்பத்தில்    பிறந்தார்.  இவரது சகோதரர் கிஞ்சராபு அச்சன்நாயுடுவும்  மகன் ராம் மோகன் நாயுடுவும் அரசியல்வாதியாவார்கள்.

தொழில்
------

நாயுடு விசாகப்பட்டினத்தில் உள்ள ஆந்திரா பல்கலைக்கழகத்தில் முதல் பிரிவில் சட்டப் பட்டம் பெற்றார். மேலும் 1982 இல் என். டி. ராமராவ் தொடங்கிய தெலுங்கு தேசம் கட்சியில் சேர்ந்தார்.

1983 ஆம் ஆண்டில், நாயுடு தனது 25 வயதில் தனது சொந்த மாவட்டத்தில் உள்ள அரிச்சந்திரபுரத்தில் இருந்து மாநில சட்டமன்றத்திற்கு தேர்ந்தெடுக்கப்பட்டார், சட்டமன்றத்தின் இளைய உறுப்பினர்களில் ஒருவராக இருந்தார். 1985 இல் மீண்டும் சட்டப்பேரவைக்கு தேர்ந்தெடுக்கப்பட்டார். 1989ல் தெலுங்கு தேசம் கட்சி இவருக்கு வாய்பளிக்காத காரணத்தால், சுயேட்சையாகப் போட்டியிட்டு மீண்டும் சட்டசபைக்கு தேர்ந்தெடுக்கப்பட்டார். பின்னர் மீண்டும் கட்சிக்கு திரும்பினார். பின்னர், 1994 இல் தொடர்ந்து நான்காவது முறையாக உறுப்பினராகத் தேர்ந்தெடுக்கப்பட்டார்.

1995 இல் என். டி. ராமராவுக்கு எதிராக ஒரு கிளர்ச்சியைத் தலைமை தாங்கிய சந்திரபாபு நாயுடு ஆட்சி அமைத்தபோது அவருக்கு ஆதரவளித்தார். 1995 முதல் 1996 வரை அரசு தலைமைக் கொறடாவாகவும் இருந்தார்.

தெலுங்கு தேசம் கட்சி வட்டாரங்களில் யெர்ரன்னா என்று பிரபலமாக அறியப்படும் நாயுடு, 1996 ஆம் ஆண்டு இந்தியப் பொதுத் தேர்தலில் ஆந்திரப் பிரதேசத்தில் கட்சியால் நிறுத்தப்பட்டார். ஸ்ரீகாகுளம் தொகுதியில் இருந்து மக்களவைக்கு தேர்ந்தெடுக்கப்பட்ட இவர், தேசிய அரசியலில் தெலுங்கு தேசம் கட்சியின் முக்கிய தலைவராக உருவெடுத்தார். ஐக்கிய முன்னணி அரசாங்கத்தில் தெலுங்கு தேசம் கட்சி இணைந்தவுடன், நாயுடு மத்திய அமைச்சரானார், ஊரக வளர்ச்சி மற்றும் வேலைவாய்ப்புத் துறையை நிர்வகித்தார்.

1998 மற்றும் 1999 தேர்தல்களில் மக்களவைத் தொகுதியில் மீண்டும் வெற்றி பெற்று தொகுதியைத் தக்க வைத்துக் கொண்டார். 2004 தேர்தலுக்கு இரண்டு நாட்களுக்கு முன்பு, ஸ்ரீகாகுளம் மாவட்டத்தில் உள்ள சிங்குபுரம் நகரில் இவரது வாகனத்தின் மீது வெடிகுண்டு வீச முயன்ற நக்சலைட்களின் ( மாவோயிஸ்ட் கம்யூனிஸ்டுகள்) கொலை முயற்சியில் இருந்து இவர் உயிர் தப்பினார்.  நாடாளுமன்றத்திற்கு மீண்டும் தேர்ந்தெடுக்கப்பட்ட இவர், மக்களவையில் கட்சித் தலைவராக நியமிக்கப்பட்டார்.

2009 தேர்தலில், நாயுடு காங்கிரசு கட்சியின் கில்லி கிருபா ராணியால் தோற்கடிக்கப்பட்டார்.

இறப்பு
------

எர்ரான் நாயுடு, 2 நவம்பர் 2012 அன்று விசாகப்பட்டினத்தில் ஒரு திருமண விழாவில் இருந்து திரும்பும் போது, தனது சொந்த மாவட்டமான ஸ்ரீகாகுளம் அருகே ஒரு வாகன விபத்தில் இறந்தார்.

மேற்கோள்கள்
-----------

வெளி இணைப்புகள்
---------------



1. ↑  "Yerran Naidu: A mass leader". 2 November 2012. .
2. ↑  "Senior TDP leader and former Union minister Yerran Naidu dies in a road accident in Andhra Pradesh". 2 November 2012. .
3. ↑  "Srikakulam loves you, Yem brother". 2004-04-12. .
4. 1 2  "Yerran Naidu: A mass leader". 2 November 2012. .
5. ↑  "Kinjarapu Atchannaidu appointed as new chief of TDP in Andhra Pradesh". 19 October 2020. .
6. ↑  "Rammohan Naidu named successor of Yerran Naidu". 24 November 2012. .
7. ↑ . 19 April 2004.
8. ↑  TDP's Yerran Naidu dies in road accident பரணிடப்பட்டது 8 நவம்பர் 2012 at the வந்தவழி இயந்திரம்
**திருவம்பாடி சிறீ கிருஷ்ணர் கோயில்** (*Thiruvambadi Sri Krishna Temple*) என்பதுஇந்தியாவின் கேரளாவில் உள்ள திருச்சூர் நகரில் உள்ள ஒரு இந்துக் கோயிலாகும். இந்த கோவிலின் முக்கிய தெய்வங்கள் குழந்தை வடிவில் கிருட்டிணன் ,பத்திரகாளி தேவியுமாவர். இங்கு இருவருக்கும் சமமான முக்கியத்துவம் உள்ளது. பிள்ளையார், சாஸ்தா , பிரம்மராட்சர்கள் ஆகியோருக்கு உப சன்னதிகள் உள்ளன. மேலும் கோயிலுக்குப் பின்னால் பிள்ளையாருக்கு ஒரு உபகோயில் உள்ளது. கேரளாவின் மிகப்பெரிய உள்ளூர் திருவிழாவான திருச்சூர் பூரத்தில் பங்கேற்கும் இரண்டு போட்டி குழுக்களில் இந்த கோவிலும் ஒன்றாகும். பகவத் கீதை பாராயணம் கோவிலை உயிர்ப்பிக்கிறது. தேவஸ்வம் மக்களுக்கு தினமும் மதிய உணவு இலவசமாக வழங்குகிறது.

வேட்டியும், புடவையும் மட்டுமே அணிந்து செல்ல வேண்டும். நவீன ஆடைகள் அனுமதிக்கப்படுவதில்லை.

இதனையும் பார்க்கவும்
--------------------

* கோழிக்கோட்டில் உள்ள திருவம்பாடி
* திருவம்பாடி சிவசுந்தர்

சான்றுகள்
---------

1. ↑  "Thiruvambady Sri Krishna Temple Timings, History, Pooja, Dress Code".. பார்த்த நாள்: 12.0./2022.
2. ↑  "THIRUVAMBADI SRI KRISHNA TEMPLE, KERALA".. பார்த்த நாள்: 2022-01-12.

வெளி இணைப்புகள்
---------------

விக்கிமீடியா பொதுவகத்தில்,  
 ***திருவம்பாடி சிறீ கிருஷ்ணர் கோவில்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**தழுதாழை இளங்காளியம்மன் கோயில்** தமிழ்நாட்டில் பெரம்பலூர் மாவட்டம், தழுதாழை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆவணி மாதம் ஆயுத பூஜை முக்கிய திருவிழாவாக நடைபெறுகிறது. கார்த்திகை மாதம் திருகார்த்திகை தீபம் திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**முனைவர் டி. ஆர். தாமோதரன்** (Dr. T. R. Damodharan), மதுரையைச் சேர்ந்த இவர், சமஸ்கிருத மொழியில் பட்டமேற்படிப்பும், முனைவர் பட்டமும் பெற்றவர். மதுரை சௌராஷ்டிரா கல்லூரியில் சமஸ்கிருத மொழி பேராசிரியராக பணி புரிந்து ஓய்வு பெற்றவர். 2015இல் சாகித்திய அகாதமியின் பாஷா சம்மான் விருது பெற்றவர்.

படைப்புகள்
----------

* அங்கீகரிக்கப்படாத இந்திய மொழிகளில் ஒன்றான சௌராட்டிர மொழியின் வளர்ச்சிக்காக தமிழ் - ஆங்கிலம் – சௌராஷ்டிரம் அகராதி வெளியிட்டுள்ளார்.
* வேங்கடரமண பாகவதர் வாழ்க்கை, பங்களிப்புகள் குறித்தான நூலை எழுதி வெளியிட்டுள்ளார்.
* சௌராஷ்டிரா மொழியை இளந்தலைமுறையினர் கற்றுக் கொள்வதற்காக **சௌராஷ்டிரா சுழிக்கினி** எனும் நூலை எழுதியுள்ளார்.

### பிற படைப்பாளர்களுடன் சேர்ந்து எழுதிய நூல்கள்

* நடனகோபாலநாயகி சுவாமிகள் வாழ்க்கை சரிதம்
* *சௌராஷ்டிர வியாசர்*
* *ஆஸ்த்தோ*
* *சௌராஷ்டிர தத்தா*

பாஷா சம்மான் விருது
-------------------

அங்கீகாரம் இல்லாத இந்திய மொழிகளின் வளர்ச்சிக்காகப் பெரிதும் பாடுபட்டவர்களுக்கு, ரூபாய் ஒரு இலட்சம், செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது மதுரை டி. ஆர். தாமோதரனுக்கும், கோயம்புத்தூர் சரோஜா சௌந்திரராஜனுடன் சேர்த்து கூட்டாக 21 டிசம்பர் 2016 அன்று வழங்கப்பட்டது.

இதனையும் காண்க
--------------

* கே. ஆர். சேதுராமன்
* தாடா. சுப்பிரமணியன்
* டி. எஸ். சரோஜா சௌந்தரராஜன்
* சாகித்திய அகாதமியின் பாஷா சம்மான் விருது

மேற்கோள்கள்
-----------

1. ↑   பரணிடப்பட்டது 2017-05-17 at the வந்தவழி இயந்திரம் Bhasha Samman]
2. ↑  "2015 BHASHA SAMMAN AWARDEES". .
**ஸ்ரீ மன்மத கருநேஸ்வரர் கோவில்** அல்லது **சிவன் கோயில்** என்பது சிங்கப்பூரின் கல்லங் சாலையில் சிவனுக்கான இந்துக் கோயிலாகும்.

வரலாறு
------

1888 ஆம் ஆண்டு ஜனவரி 1 ஆம் தேதி ஜலசந்தி குடியேற்றத்தின் ஆளுநரின் குத்தகை அடிப்படையில் தமிழ் சமூகத்தின் வழிபாட்டுத் தலமாக நிறுவப்பட்ட இக்கோயில், கல்லாங் கேஸ்வொர்க்ஸ் சிவன் கோயில் என்று பக்தர்களால் அறியப்படுகிறது.  கல்லாங் சாலையில் முனிசிபல் கேஸ்வொர்க்ஸ் டிப்போ அமைக்கப்பட்ட உடனேயே இது நிறுவப்பட்டது. ஏராளமான இந்து ஊழியர்கள் ஒரு கோவிலைத் தொடங்கி, அதன் பாதுகாப்பைப் பெறவும், அவர்களின் இந்து மரபுகள் மற்றும் மதிப்புகளை நிலைநிறுத்தவும் முக்கிய தெய்வத்தை நிறுவினர்.

1909 இல், தளம், 8,255 சதுர அடிகள் (766.9 m2) , நான்கு நபர்களுக்கு ஆதரவாக 99 ஆண்டுகளுக்கு அரசு குத்தகைக்கு வழங்கப்பட்டது; சூனா வேலு வேந்தர், நாகலிங்கம் கதிரேசன், அண்ணாமலை மேக்கப்ப கொமரசாமி மற்றும் வீரபத்ர முதலியார். 1934 ஆம் ஆண்டில், அவர்களின் மரணத்திற்குப் பிறகு, ஏ.வி.இருளப்பப்பிள்ளை, வி.பக்கிரிசாமிப்பிள்ளை மற்றும் வி.நாராயணசாமிப் பிள்ளை ஆகியோரின் மகன்கள் இந்து பக்தர்களின் வேண்டுகோளின்படி மறைந்த தந்தையின் நினைவாக கோயிலை புனரமைக்க நிதியளித்தனர். 1909 இல் குத்தகை புதுப்பிக்கப்பட்டாலும், கான்கிரீட் மண்டபம் (பிரதான மண்டபம்) கட்டும் திட்டம் நிதி சிக்கல்களில் சிக்கியது. மார்ச் 1937 இல், சிங்கப்பூர் தலைமை நீதிபதியால் மூன்று அறங்காவலர்கள் நியமிக்கப்பட்டனர்; அவர்கள் வி. பக்ரிசாமி, வி. நாராயணசாமி மற்றும் பாலகிருஷ்ண முருகாசே திருநாளாம். 1937 ஆகஸ்ட் 19 ஆம் தேதி கும்பாபிஷேக விழாவிற்குப் பிறகு, நகராட்சி எரிவாயு பணியின் ஃபோர்மேன் ஏ.வி.இருளப்ப பிள்ளை தலைவராக நிர்வாகக் குழு அமைக்கப்பட்டது. 

1974 ஆம் ஆண்டு மேலும் புனரமைப்பு பணிகள் மேற்கொள்ளப்பட்டு தற்போது வி.பார்க்கிரிசாமியின் மகன்களும், வி.நாராயணசாமியின் பேரன்களும் கோவிலை நிர்வகித்து வருகின்றனர்.

கல்லாங் மற்றும் கம்போங் புகிஸில் இந்துக்கள் அதிகம் இல்லாவிட்டாலும், எரிவாயுக் கிடங்கின் இந்து ஊழியர்களுக்கு டிப்போவுக்கு அருகிலேயே குடியிருப்புகள் இருந்ததால், அவர்கள் கோயிலைக் கட்டினார்கள். அப்போது தஞ்சோங் பாகர் மற்றும் செராங்கூன் பகுதியில் இந்தியர்கள் குவிந்திருந்தனர்.

சிவபெருமான் அழிப்பவர், அவரது மனைவி பார்வதி, மனிதகுலம் மற்றும் உயிரினங்களின் சார்பாக சிவபெருமானிடம் மன்றாடும் ஒரு சர்வ வல்லமையுள்ள தாயாக பார்க்கப்படுகிறார். இருப்பினும், அவர் அழிவைப் பிரதிநிதித்துவப்படுத்தினாலும், சிவபெருமான் ஒரு நேர்மறையான சக்தியாக அல்லது தீமையை அழிப்பவராகக் கூட பார்க்கப்படுகிறார், ஏனெனில் படைப்பு அழிவைத் தொடர்ந்து வருகிறது. சிவபெருமானுக்கு படைப்பவர், காப்பவர், அழிப்பவர், பாவங்களை மறைப்பவர், அருளுபவர் என ஐந்து வேலைகள் உள்ளன.

மேலும் பார்க்கவும்
------------------

சிங்கப்பூரில் உள்ள இந்து கோவில்களின் பட்டியல்

மேற்கோள்கள்
-----------

1. ↑   பரணிடப்பட்டது பெப்ரவரி 6, 2010 at the வந்தவழி இயந்திரம்
2. ↑  Manmatha Karuneshvarar Temple in Singapore

வெளி இணைப்புகள்
---------------

* பாரம்பரிய பாதைகள்
* ஸ்ட்ரீட் டைரக்டரி இணையதளம்
**உதகல் சம்மிலானி** ( Utkal Sammilani ) என்பது ஒரு இந்திய சமூக மற்றும் கலாச்சார அமைப்பாகும். இது ஒடிசாவில் 1903 இல் மதுசூதன் தாசு என்பவரால் நிறுவப்பட்டது. தற்போதும் தொடர்கிறது.

வரலாறு
------

உத்கல் சம்மிலானி மதுசூதன் தாசு என்பவரால் நிறுவப்பட்டது.  62 "நிரந்தர உறுப்பினர்களை" உள்ளடக்கிய இதன் முதல் கூட்டம் 1903 இல் நடைபெற்றது.  ஒடிசா மாநிலத்தை ஒன்றிணைக்கும் பிரச்சாரமே இந்த அமைப்பின் முதல் நோக்கமாகும். 

1920 இல் சக்ரதர்பூரில் ஒரு மாநாடு நடத்தப்பட்டது. மகாத்மா காந்தியாலும் இந்திய தேசிய காங்கிரசாலும் முன்னெடுக்கப்பட்ட ஒத்துழையாமை இயக்கத்தில் சேர அமைப்பு முடிவு செய்தது.  2002 இல் வசந்தகுமார் பாணிகிரகி என்பவர் இதன் புதிய தலைவராகத் தேர்ந்தெடுக்கப்பட்டார். 

2010 ஆம் ஆண்டில், உத்கல் சம்மிலானி, ஒடியாவிற்கு "செம்மொழி அந்தஸ்து" வழங்க வேண்டும் என்றும், ஒடியா மொழி பேசும் ஆனால் அவர்களின் சொந்த மாநிலத்திற்கு வெளியே வசிக்கும் மக்களின் நலன்களைப் பாதுகாக்க தகுந்த நடவடிக்கைகளை எடுக்குமாறும் இந்திய அரசைக் கேட்டுக் கொண்டது.  உத்கல் சம்மிலானி ஒடிசா மாநிலத்தை அதன் நவீனகால நிலைக்கு ஒடிசாவாக மாற்றியதில் முக்கியப் பங்காற்றியது.  2010 ஆம் ஆண்டில் ஆந்திரப் பிரதேசத்தின் போலவரம் திட்டத்தை எதிர்த்தது.

மேற்கோள்கள்
-----------

வெளி இணைப்புகள்
---------------

1. ↑  Staff Reporter (24 October 2009). "Central Nod to Rename Orissa Welcome". Hindustan Times (New Delhi).
2. ↑  "Death Anniversary of Utkal Gaurab Madhusudan Das". Odisha Government. .
3. ↑   *Makers of Modern Orissa*.
4. ↑   *Indian Political Thought*. PHI Learning Private Ltd.
5. ↑   *My Life, My work*. Allied Publishers Private.
6. ↑  "New Leader of Utkal Sammilani". Orrisa Matters. .
7. ↑  Staff Reporter (7 December 2010). "Utkal Sammilani's demand". *The Hindu*.
8. ↑  "Protest Against". *The Hindu*. 15 September 2010.